ไดนาสตีวอริเออร์กันดั้ม

ไดนาสตีวอริเออร์กันดั้ม (Dynasty Warriors: Gundam) หรือชื่อที่วางจำหน่ายในญี่ปุ่นคือ กันดั้มมุโซะ (Gandamu Musō) เป็นวิดีโอเกมแนวแอ็กชันเล่นตามบทบาทที่สร้างจากซีรีส์อนิเมะ โมบิลสูท กันดั้ม พัฒนาโดยโอเมกาฟอร์ซ และจัดจำหน่ายโดยบันไดนัมโกะเกม รูปแบบการเล่นของตัวเกมได้มาจากชุดเกม ไดนาสตีวอริเออร์ และ ซามูไรวอริเออร์ ของโคเอะ 
เนื้อเรื่องของเกมนั้นสามารถแบ่งได้เป็นสองโหมด คือ โหมดออฟฟิเชียล ซึ่งดำเนินเรื่องใกล้เคียงกับเนื้อเรื่องเดิมของอนิเมะ และ โหมดออริจินัลซึ่งเป็นเนื้อเรื่องใหม่ที่โยงตัวละครในภาคต่าง ๆ เข้าเป็นเรื่องเดียว ซึ่งตัวละครและโมบิลสูทบางส่วนจะปรากฏตัวในโหมดออริจินัลเท่านั้น ลักษณะที่แตกต่างจากเกมอื่น ๆ ในชุด วอริเออร์ ของโคเอะคือผู้เล่นจะเลือกตัวละครที่ใช้ดำเนินเรื่องและโมบิลสูทซึ่งใช้บังคับในแต่ละฉาก แม้ตัวเกมจะยังเน้นที่การต่อสู้ในระยะประชิดเหมือนเกมอื่น ๆ แต่ก็มีการต่อสู้ในระยะไกลมากขึ้นเนื่องจากโมบิลสูทส่วนใหญ่จะมีปืนเป็นอาวุธ นอกจากนั้น โมบิลสูทยังสามารถใช้ท่อขับดันในการแดช ซึ่งโมบิลสูทบางตัวจะสามารถแปลงร่างเป็นยานบินกลางอากาศได้ ทำให้การต่อสู้ของเกมแตกต่างจากเดิมค่อนข้างมาก
ตัวเกมวางจำหน่ายในวันที่ 1 มีนาคม 2007 ในญี่ปุ่นสำหรับเพลย์สเตชัน 3 ในชื่อ กันดั้มมุโซะ เวอร์ชันอเมริกาเหนือวางจำหน่ายในวันที่ 28 สิงหาคม 2007 สำหรับทั้งเพลย์สเตชัน 3 และเอกซ์บอกซ์ 360 ภายใต้ชื่อ ไดนาสตีวอริเออร์กันดั้ม พร้อมการแปลเป็นภาษาอังกฤษโดย AltJapan Co., Ltd. ไดนาสตีวอริเออร์กันดั้ม เป็นเกม กันดั้ม เจเนอเรชันที่สองที่วางจำหน่ายในอเมริกาเหนือ ต่อจากเกม Mobile Suit Gundam: Crossfire เวอร์ชันเอกซ์บอกซ์ 360 ของญี่ปุ่นวางจำหน่ายในญี่ปุ่นในวันที่ 25 ตุลาคม 2007 ภายใต้ชื่อ กันดั้มมุโซะอินเตอร์เนชันแนล โดยใน กันดั้มมุโซะอินเตอร์เนชันแนล นั้นจะต่างจากเวอร์ชันเพลย์สเตชัน 3 ที่วางจำหน่ายในญี่ปุ่น ที่มีเสียงพากย์ทั้งภาษาญี่ปุ่นและภาษาอังกฤษ
ตัวเกมสำหรับเพลย์สเตชัน 2 ชื่อ กันดั้มมุโซะสเปเชียล วางจำหน่ายในวันที่ 28 กุมภาพันธ์ 2008 ในญี่ปุ่น โดยมีฉากและโมบิลสูทใหม่ ๆ

**โมบิลสูทที่ผู้เล่นควบคุมได้**

**จากโมบิลสูทกันดั้ม**
 RX-78-2 กันดั้ม- RX-77-2 กันแคนน่อน- RB-79 บอล- RGM-79 จิม- MS-06F ซาคุทูว์- MS-06S ซาคุทูว์ของชาร์- MS-07B กูฟ- MS-09 ดอม- MS-14S เกลกุ๊กของชาร์- MSM-07S สก็อกของชาร์- MSN-02 ซีอองก์- YMS-15 แก๊ง

**จากโมบิลสูทวาริเอชัน**
 MS-06V ซาคุแทงก์

**จากโมบิลสูทกันดั้ม  08th ทีม**
 MS-07H8 กูฟรุ่นบินได้

**จากโมบิลสูทกันดั้ม 0080 : วอร์อินเดอะพอกเก็ต**
 RGM-79GS จิมคอมมานด์

**จากโมบิลสูทเซต้ากันดั้ม**
 RX-178 กันดั้มมาร์คทูว์- RX-178 กันดั้มมาร์คทู สีทิทานส์- MSN-100 เฮียะกุชิกิ- MSZ-006 เซต้ากันดั้ม- RMS-099 ริคดิแอส- NRX-055 บาวด็อค- PMX-001 พาลาสอเธเน่- PMX-002 โบลิน็อคซามาน- PMX-003 ธิโอ- RMS-106 ไฮแซ็ค- RMS-108 มาราไซ- RMS-154 บาซัม- RX-139 ฮัมบราบี- RX-160 ไบอาลัน- AMX-003 กาซ่า C- AMX-004 คิวเบเลย์

**จากโมบิลสูทกันดั้มดับเบิลเซต้า**
 MSZ-010 ดับเบิ้ลเซต้ากันดั้ม- AMX-004-2 คิวเบเลย์มาร์คทูว์- AMX-004-3 คิวเบเลย์มาร์คทูว์- AMX-004G คิวเบเลย์รุ่นผลิตจำนวนมาก- AMX-006 กาซ่า D- AMX-107 บาวู- AMX-107 บาวูของเกรมี

**จากโมบิลสูทกันดั้ม : การโต้กลับของชาร์**
 RX-93 นิวกันดั้ม- RGM-89 เจกัน- RGZ-91 รีกัซซี่- MSN-03 แยกด์โดก้า- MSN-04 ซาซาบี

**จากโมบิลสูทกันดั้ม F91**
 F91 กันดั้ม F91

**จากโมบิลสูทวิกทอรีกันดั้ม**
 LM314V21 วิกทอรีทูว์กันดั้ม- ZMT-S33S ก็อตทราทาน

**จากโมบิลไฟเตอร์จีกันดั้ม**
 GF13-017NJII ก็อดกันดั้ม- GF13-001NHII มาสเตอร์กันดั้ม

**จากบันทึกการยุทธ์บทใหม่ กันดั้มวิง**
 XXXG-00W0 วิงกันดั้มซีโร่- OZ-13MS กันดั้มเอเปี้ยน

**จากเทิร์นเอกันดั้ม**
 System-∀99 เทิร์นเอกันดั้ม- Concept-X 6-1-2 เทิร์นเอกซ์

**จากโมบิลสูทกันดั้มซี้ดเดสทินี**
 ZGMF-X20A สไตรค์ฟรีด้อมกันดั้ม- ZGMF-X19A อินฟินิทจัสติสกันดั้ม- ZGMF-X42S เดสทินีกันดั้ม

**ดูเพิ่ม**
 ซามูไรวอริเออร์- วอริเออร์โอโรจิ- ไดนาสตีวอริเออร์

**อ้างอิง**

**แหล่งข้อมูลอื่น**
  Dynasty warriors Gundam Official website-  『ガンダム無双』公式HP -  『ガンダム無双 Special』公式HP  
หมวดหมู่:เกมของบันไดนัมโค
หมวดหมู่:วิดีโอเกมที่ออกวางจำหน่ายในปี พ.ศ. 2550
หมวดหมู่:เกมสำหรับเพลย์สเตชัน 2
หมวดหมู่:เกมสำหรับเพลย์สเตชัน 3
หมวดหมู่:เกมสำหรับเอกซ์บอกซ์ 360
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:กันดั้ม
หมวดหมู่:วิดีโอเกมแอ็กชันเล่นตามบทบาท
หมวดหมู่:ไดนาสตีวอริเออร์
หมวดหมู่:เกมจากค่ายบันได
หมวดหมู่:วิดีโอเกมเกี่ยวกับเมคา
หมวดหมู่:เกมจากค่ายโคอิ